59. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2032650/4478/Δ-0016 της 15 Μαΐου/5 Ιουν. 1990 (ΦΕΚ Β΄  343) Καθορισμός νέας Κλάσης του ειδικού εντύπου παραβόλου Χαρτοσήμου. Έχοντας υπόψη: 1.Τις διατάξεις της παρ. 3 του άρθρ. 12 του Ν.Δ. 321/69 «περί Κώδικος Δημοσίου Λογιστικού» όπως συμπληρωθήκανε με το Ν.Δ. 49/73 «περί αντικαταστάσεως και συμπληρώσεως ενίων διατάξεων του Ν.Δ. 321/69 «περί κώδικος Δημοσίου Λογιστικού». 2.Τις αποφάσεις μας με αριθ. 47194/2514/4.4.78, 77637/5160/19.4.80 και 27264/1140/1.3.83, με τις οποίες καθιερώθηκαν τα ειδικά έντυπα παράβολα, για την είσπραξη των εσόδων του Δημοσίου. 3.Τη διάταξη της παρ. 5 του άρθρ. 19 του Νόμ. 1882/90 «Μέτρα για την περιστολή της φοροδιαφυγής, διαρρυθμίσεις στην άμεση και έμμεση φορολογία και άλλες διατάξεις», που αναφέρεται στην αύξηση των παγίων τελών χαρτοσήμου. 4.Την ανάγκη έκδοσης νέας κλάσης ειδικού εντύπου παραβόλου για την είσπραξη του Χαρτοσήμου έκδοσης διαβατηρίων, της παραστάσεως πολιτικής, ποινικής, διοικητικής διαδικασίας και εκδόσεως-αναθεωρήσεως αδειών οδηγήσεως για τη διευκόλυνση των συναλλαγών, αποφασίζουμε: Εκδίδουμε νέα Κλάση του ειδικού εντύπου παραβόλου «Χαρτοσήμου», δραχμών 5.000. Κατά τα λοιπά ισχύουν οι αποφάσεις μας με αριθ. 47194/2514/4.4.78, 77637/5160/19.4.80 και 27264/ 1140/1.3.83. 